तेज़ भागती दौड़ती जिंदगी में हम खूब सारी पूंजी जरूर एकत्र कर लेते हैं, भोग विलासिता के संसाधन खोज निकालते हैं लेकिन बदले में अनेक स्वास्थ्य समास्याओं को भी आमंत्रित कर देते हैं। सायटिका ऐसा एक रोग है जो अनियंत्रित जीवन शैली, भाग-दौड़ और लगातार एक ही जगह पर कई घंटो तक बैठकर काम करने की उपज माना जाता है। जो लोग ऐसी नौकरियां करते हैं जहां एक ही जगह पर घंटो बैठकर कार्य करना होता है, लगातार एक ही स्थिति में बैठे रहने से कमर के पिछ्ले और निचले हिस्से पर नसों का खिंचाव आने लगता है और आहिस्ता आहिस्ता यह सायटिका का रूप धारण कर लेता है।